text: Se vejrkort og strandkort: så varmt bliver det
  04 juli 2015 kl. 05.11
  Hedebølgen er over Syddanmark - i dag med fuld sol og over 30 grader.
  Det er med at finde solcremen og sommertøjet frem, for i dag venter endnu en sommerdag for syddanskerne. Allerede i de tidlige morgentimer lørdag vil termometeret vise over 20 grader.
  Specielt Vestkysten får hedebølgen at mærke med temperaturer over de 30 grader. I resten af Syd- og Sønderjylland vil temperaturen ligge mellem 27 til 33 grader. Vinden vil være svag til let fra forskellige retninger.
  I nat til dels klart og der kan efterhånden kommer regn- og tordenbyger nogle steder. Ved Vestkysten kan der i løbet af natten stedvis komme tåge. Temperaturer mellem 15 og 20 grader, og svag til jævn vind, mest fra sydøst eller øst.
  Badevandstemperaturen ved de syddanske strande ligger mellem 17 og 21 grader. Se mere i linket neden for.
  HEDEBØLGE:
  Hedebølge er når gennemsnitstemperaturen for tre dage i streg er på 28 grader eller derover.Denne hedebølge over Danmark kommer fra Spanien, hvor den højeste temperatur blev målt i søndags med 43,7 grader i Cordoba.Varmerekorden for Danmark på 36,4 grader blev sat under en ugelang hedebølge i august 1975.
  Se strandvejret for dit område her
  